techiaith/cofnodycynulliad_en-cy huggingface dataset:
English: Just that it's been frozen to all intents and purposes.
Welsh: Dim ond ei fod e jest wedi cael ei rewi i bob pwrpas.
English: Yes, there are a number of ideas in the report that we are going to consider. The second problem is the one that you referred to, namely that people who rely on the money we have now are concerned about the fact - if the money is just entering the block grant, are we going to see that money in the future, if the Government is going to think, 'Well, there's something important here - we can use the money'? Well, we have said already, and it's something important that we have said - I had a discussion with the First Minister before I said it, because we don't usually do this - which is that we're willing to recognise now, if the money is coming into the block as we expected, or as we wanted, that we'll use that money over a period of time and not just for one year. We are happy to say now that we're going to use that money for the same purposes that we use the money from the European Union, and do it over the forthcoming years. Of course, there are a lot of things that we want to change, but for those purposes - we are willing to keep that money for that purpose.
Welsh: Ie, ond mae nifer o syniadau yn yr adroddiad yna rŷm ni'n mynd i'w hystyried. Yr ail broblem yw'r un roeddech chi wedi cyfeirio ati, sef fod pobl yn dibynnu ar yr arian sydd gyda ni nawr ac yn becso am y ffaith - os yw'r arian jest yn dod i mewn i'r bloc grant, a ydym ni'n mynd i weld yr arian yn y dyfodol, os yw'r Llywodraeth yn mynd i feddwl, 'Wel, mae rhywbeth pwysig yn fan hyn - gallwn ni ddefnyddio'r arian'? Wel, rŷm ni wedi dweud yn barod, ac mae'n rhywbeth pwysig rŷm ni wedi'i ddweud - ges i drafodaeth gyda'r Prif Weinidog cyn yr oeddwn yn ei ddweud e, achos nid ydym ni'n gwneud hyn fel arfer - sef ein bod ni'n fodlon cydnabod nawr, os yw'r arian yn dod i mewn i'r bloc fel rŷm ni'n ei ddisgwyl, neu fel roeddem ni eisiau, ein bod ni'n mynd i ddefnyddio'r arian yna, a dros gyfnod hefyd a dim jest am un flwyddyn. Rŷm ni'n fodlon dweud nawr ein bod ni yn mynd i ddefnyddio'r arian am yr un pwrpasau ag yr ydym yn defnyddio'r arian o'r Undeb Ewropeaidd, a'i wneud e dros y blynyddoedd sydd i ddod. Wrth gwrs, mae lot o bethau y bydd eisiau eu newid ac yn y blaen, ond am y pwrpasau hynny - rŷm ni'n fodlon dweud nawr ein bod yn mynd i gadw'r arian am y pwrpas yna.
English: So, to all intents and purposes, there are no details - I understand that, and there may be a few questions later about this - but you would foresee, if the money is part of the block, that, in turn, the Government itself will set up some kind of system that will, if you like, be mini cohesion funds for Wales - you will still continue with those principles, but in a different way, obviously.
Welsh: So, i bob pwrpas felly, nid oes dim manylion - rwy'n deall hynny, ac efallai y bydd ambell i gwestiwn yn nes ymlaen ynglŷn â hyn - ond rydych chi'n rhagweld, os yw'r arian yn rhan o'r bloc, yn ei dro, y bydd y Llywodraeth ei hunan yn gosod i fyny rhyw fath o system a fydd, os liciwch chi, yn mini cohesion funds for Wales - byddwch yn dal i barhau â'r egwyddorion hynny, ond mewn ffordd wahanol, mae'n amlwg.
English: Thank you very much to the Cabinet Secretary, and to Peter Ryland as well. And, of course, there will be a transcript of what's been said, just to check as well. Thank you very much to you all. We will return now to the private session, as we agreed. Thank you.
Welsh: Diolch yn fawr i'r Ysgrifennydd Cabinet, ac i Peter Ryland hefyd. Ac, wrth gwrs, bydd trawsgrifiad o'r hyn sydd wedi cael ei ddweud jest i'w wirio hefyd. Diolch yn fawr iawn i chi. Rydym yn mynd nôl i sesiwn breifat nawr, fel y gwnaethom ei gytuno. Diolch yn fawr.
English: Good morning to you all, and welcome to the latest meeting of the Health, Social Care and Sport Committee here at the National Assembly for Wales. Under item 1, may I extend a welcome to my fellow Members and also to explain that this meeting is bilingual and headsets are available to hear interpretation from Welsh to English on channel 1, or to hear the sound amplified on channel 2? You should follow the instructions of the ushers should a fire alarm sound. Every one of our Members is present, so there are no apologies.
Welsh: Bore da i chi gyd, a chroeso i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yng Nghynulliad Cenedlaethol Cymru. O dan eitem 1, a allaf i estyn croeso i'm cyd-Aelodau i'r cyfarfod yma o'r pwyllgor iechyd, a hefyd egluro bod y cyfarfod yma'n ddwyieithog a gellir defnyddio clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed y cyfraniadau yn yr iaith wreiddiol yn well ar sianel 2? Dylid dilyn cyfarwyddiadau'r tywyswyr os bydd larwm tân yn canu. Mae pob un o'n Haelodau ni'n bresennol, felly nid oes unrhyw ymddiheuriadau.
English: We move on now to item 2, which is a continuation into our inquiry into suicide prevention. This is our evidence session from the Cabinet Secretary for Health and Social Services, and, as a matter of background, this is the final evidence session for our inquiry into suicide prevention. Members will remember that we've been undertaking this for many months and receiving evidence that has been very emotive and very detailed. So, in this morning's context, may I welcome Vaughan Gething, Cabinet Secretary for Health and Social Services; Ainsley Bladon, mental health strategy lead for the Welsh Government; and also Liz Davies, senior medical officer and deputy director for mental health and vulnerable groups at the Welsh Government? Welcome to you all. According to custom, we have an hour ask you questions and we have many questions. So, with your permission and, as is customary, we will go straight into questions. The first question comes from Caroline Jones.
Welsh: Rydym ni'n symud ymlaen, felly, i eitem 2, sef parhad efo'n hymchwiliad i atal hunanladdiad. Dyma sesiwn dystiolaeth gydag Ysgrifennydd y Cabinet dros Iechyd a Gwasanaethau Cymdeithasol, ac, wrth gwrs, fel mater o gefndir, dyma'r sesiwn dystiolaeth olaf ar gyfer yr ymchwiliad yma i atal hunanladdiad. Bydd Aelodau, yn naturiol, yn cofio rydym ni wedi bod wrthi ers rhai misoedd ynghlwm â'r dystiolaeth ddyrys yma, ar adegau, a hefyd manwl iawn. Felly, yng nghyd-destun y bore yma, a allaf i groesawu Vaughan Gething, Ysgrifennydd y Cabinet dros Iechyd a Gwasanaethau Cymdeithasol; Ainsley Bladon, arweinydd strategaeth iechyd meddwl, Llywodraeth Cymru; a hefyd Liz Davies, uwch swyddog meddygol, dirprwy gyfarwyddwr iechyd meddwl a grwpiau agored i niwed, Llywodraeth Cymru? Croeso i'r tri ohonoch chi. Yn ôl ein harfer, mae gyda ni ryw awr i gwestiynu ac mae gyda ni nifer o gwestiynau. Wedyn, gyda'ch caniatâd ac, fel sydd yn draddodiadol, awn ni'n syth mewn i gwestiynau. Y cwestiwn cyntaf, Caroline Jones.
English: Thank you very much. I have a few questions about access to services. First of all, in primary care, we did hear concerns that were quite serious in that GPs found it difficult to access specialist provision when they are concerned about a patient's suicide risk. Can you respond to that, and talk a little about what plans the Welsh Government has to try to facilitate that contact between primary care and specialist care? Is locating mental health services in primary care to a great extent part of the answer?
Welsh: Diolch yn fawr iawn. Mae gen i ambell gwestiwn ynglŷn â mynediad at wasanaethau. Yn gyntaf, mewn gofal sylfaenol, mi glywsom ni bryderon eithaf dwys bod meddygon teulu yn ei chael hi'n anodd cael mynediad at ofal arbenigol pan fyddan nhw'n bryderus am risg hunanladdiad claf. A allwch chi ymateb i hynny a sôn, o bosib, am ba gynlluniau sydd gan Lywodraeth Cymru i drio hwyluso'r cyswllt yna rhwng gofal sylfaenol a gofal arbenigol? A ydy lleoli mwy o wasanaethau iechyd meddwl mewn gofal sylfaenol yn rhan o'r ateb?
English: Content? Well, we have come to the end of our session. Thank you very much, everyone, for your evidence, and also for the written evidence we received beforehand. May I further declare that you will receive a transcript of these discussions for you to check them for factual accuracy? Having said those few words, thank you very much.
Welsh: Hapus? Reit, rydym ni wedi dod i ddiwedd y sesiwn. Diolch yn fawr iawn ichi gyd am eich tystiolaeth, a hefyd am y dystiolaeth ysgrifenedig ymlaen llaw. Fe allaf i bellach gyhoeddi y byddwch chi yn derbyn trawsgrifiad o'r trafodaethau yma er mwyn ichi allu cadarnhau eu bod nhw'n ffeithiol gywir. Gyda chymaint â hynny o ragymadrodd, diolch yn fawr iawn ichi.
English: Fellow Members, we will move on to item 3 now and papers to note. You will have seen that we have received a paper from the National Confidential Inquiry into Suicide and Safety in Mental Health. We've also received a response from Universities Wales to the inquiry into suicide prevention, further information from HM Prison and Probation Service, following their evidence session on suicide prevention, and also correspondence from the Cabinet Secretary for Health and Social Services relating to the adult gender identity service and the national obesity plan for Wales. Is everyone content to note those? Thank you very much.
Welsh: I'm cyd-Aelodau, rydym ni'n symud ymlaen i eitem 3 rŵan a'r papurau i'w nodi. Fe fyddwch chi wedi sylwi ein bod ni wedi derbyn papur o'r Ymchwiliad Cenedlaethol Cyfrinachol i Hunanladdiad a Diogelwch ym Maes Iechyd Meddwl. Rydym ni hefyd wedi derbyn ymateb Prifysgolion Cymru i'r ymchwiliad i atal hunanladdiad, rhagor o wybodaeth oddi wrth Wasanaeth Carchardai a Phrawf Ei Mawrhydi, yn dilyn eu sesiwn dystiolaeth ar atal hunanladdiad, a hefyd gohebiaeth oddi wrth Ysgrifennydd y Cabinet dros Iechyd a Gwasanaethau Cymdeithasol ynghylch y gwasanaeth hunaniaeth rywedd oedolion a'r cynllun gordewdra i Gymru. Pawb yn hapus i'w nodi? Diolch yn fawr.
English: Item 4, and a motion under Standing Order 17.42 to resolve to exclude the public from the remainder of the meeting. Is everyone agreed? Everyone is agreed. Thank you very much.
Welsh: Eitem 4, a chynnig o dan Reol Sefydlog 17.42 i benderfynu gwahardd y cyhoedd o weddill y cyfarfod. Pawb yn gytûn? Pawb yn gytûn. Diolch yn fawr.
English: The first item on our agenda is questions to the Cabinet Secretary for Education, and Dawn Bowden has the first question.
Welsh: Yr eitem gyntaf ar ein hagenda ni yw'r cwestiynau i Ysgrifennydd y Cabinet dros Addysg, ac mae'r cwestiwn cyntaf gan Dawn Bowden.
English: Thank you, Dawn. 'Our National Mission' is clear on our commitment to deliver real and lasting improvements in the educational experience and outcomes of our disadvantaged learners. Adopted children can often face challenges and barriers in their education, and improving their well-being, alongside that of all learners, is a key theme running through our educational reforms.
Welsh: Diolch, Dawn. Mae 'Ein Cenhadaeth Genedlaethol' yn datgan ein hymrwymiad yn glir i ddarparu gwelliannau go iawn a pharhaus yng nghanlyniadau a phrofiad addysgol ein dysgwyr sydd dan anfantais. Yn aml, gall plant mabwysiedig wynebu heriau a rhwystrau mewn perthynas â'u haddysg, ac mae gwella eu lles, ynghyd â lles pob dysgwr, yn thema allweddol yn ein diwygiadau addysgol.
English: Thank you for that response, Cabinet Secretary. We've both just attended the launch of the report called 'Bridging the Gap', which deals with the educational well-being of adopted children. And I'm sure that all of us want to play our part in ensuring that every adopted or looked-after child has an equal chance in school. And while I know that budget decisions are for debate in the financial round, can you assure me that the recommendations made in this report regarding staff training and awareness, the creation of environments in schools that are supportive to adopted children, and steps to ensure the collation of outcome data for adopted children, will form part of your considerations in taking this work forward?
Welsh: Diolch am eich ymateb, Ysgrifennydd y Cabinet. Mae'r ddwy ohonom newydd fynychu lansiad yr adroddiad, 'Pontio'r Bwlch', sy'n ymdrin â lles addysgol plant mabwysiedig. Ac rwy'n siŵr fod pob un ohonom yn awyddus i chwarae ein rhan wrth sicrhau bod pob plentyn mabwysiedig neu blentyn sy'n derbyn gofal yn cael cyfle cyfartal yn yr ysgol. Ac er y gwn y bydd penderfyniadau cyllidebol yn cael eu trafod yn y rownd ariannol, a allwch roi sicrwydd i mi y bydd yr argymhellion a wnaed yn yr adroddiad hwn mewn perthynas ag ymwybyddiaeth a hyfforddi staff, creu amgylcheddau cefnogol i blant mabwysiedig mewn ysgolion, a chamau i sicrhau y bydd data canlyniadau ar gyfer plant mabwysiedig yn cael ei goladu, yn rhan o'ch ystyriaethau wrth ichi fwrw ymlaen â'r gwaith hwn?
English: Thank you very much, Dawn. It is important that we recognise that resources aren't necessarily the answer to all the issues that are faced by looked-after and adopted children in our education system. But the looked-after children element of the pupil development grant actually stands, for 2018-19, at approximately £4.5 million, and that is available to support the education of adopted children. I'm very keen for myself and my officials to work with representatives of Adoption UK Cymru to look at the asks in the report, especially with regard to the collection of data. I know that there is some frustration that we're not able to easily identify educational outcomes for adopted children because that's not part of our pupil level annual school census data at the moment. Whilst I would not want to be in a position to force parents to reveal or divulge information regarding adoption if that's not something that they feel comfortable with or want to do, I understand the rationale behind wanting to improve the data collection, and I'm very happy to continue to work with officials and those with an interest in this area to look to see how this can be achieved proportionately and sensitively.
Welsh: Diolch yn fawr iawn, Dawn. Mae'n bwysig ein bod yn cydnabod nad adnoddau, o reidrwydd, yw'r ateb i'r holl broblemau a wynebir gan blant sy'n derbyn gofal a phlant mabwysiedig yn ein system addysg. Ond mae elfen plant sy'n derbyn gofal y grant datblygu disgyblion ar gyfer 2018-19 oddeutu £4.5 miliwn, ac mae'r arian hwnnw ar gael i gefnogi addysg plant mabwysiedig. Rwy'n awyddus iawn i mi a fy swyddogion weithio gyda chynrychiolwyr Adoption UK Cymru er mwyn edrych ar yr hyn y mae'r adroddiad yn gofyn amdano, yn enwedig mewn perthynas â chasglu data. Gwn fod rhywfaint o rwystredigaeth nad ydym yn gallu nodi canlyniadau addysgol yn hawdd ar gyfer plant mabwysiedig, gan nad yw hynny'n rhan o'n data cyfrifiad ysgolion blynyddol lefel disgyblion ar hyn o bryd. Er na fuaswn yn dymuno bod mewn sefyllfa lle byddai'n rhaid gorfodi rhieni i ddatgelu neu rannu gwybodaeth ynghylch mabwysiadu os nad yw hynny'n rhywbeth y maent yn teimlo'n gyfforddus neu'n awyddus i'w wneud, rwy'n deall y rhesymeg sy'n sail i fod eisiau gwella'r gwaith o gasglu data, ac rwy'n fwy na pharod i barhau i weithio gyda swyddogion a phobl sydd â diddordeb yn y maes i ystyried sut y gellir cyflawni hyn mewn modd cymesur a sensitif.
English: As one of those with an interest in this area and who has discussed it previously with the Cabinet Secretary, it's very positive that, in Wales, we have the pupil development grant giving options to free-school-meals children, but also to looked-after children and to those who are adopted. And, of course, in most cases, adoptive parents will want the school to be aware and will want to make sure that the school gets that extra support. How is progress going in terms of those data sharing, and, in particular, has the Cabinet Secretary learnt any lessons from some of the provisions they have for data sharing in this area with social services and adopted children in England?
Welsh: Fel rhywun sydd â diddordeb yn y maes ac sydd wedi trafod hyn eisoes gydag Ysgrifennydd y Cabinet, mae'n galonogol iawn fod gennym y grant datblygu disgyblion yng Nghymru i roi opsiynau i blant sy'n cael prydau ysgol am ddim, ond hefyd i blant sy'n derbyn gofal a phlant sydd wedi'u mabwysiadu. Ac wrth gwrs, yn y rhan fwyaf o achosion, bydd rhieni mabwysiadol yn awyddus i'r ysgol fod yn ymwybodol, ac yn awyddus i sicrhau bod yr ysgol yn cael y gefnogaeth ychwanegol honno. Pa gynnydd sy'n cael ei wneud ar rannu'r data hwnnw, ac yn benodol, a yw Ysgrifennydd y Cabinet wedi dysgu unrhyw wersi o rai o'r darpariaethau sydd ganddynt ar gyfer rhannu data yn y maes hwn gyda gwasanaethau cymdeithasol a phlant mabwysiedig yn Lloegr?
English: Well, as I said, Mark, the door is open, and I would very much welcome a continued discussion about how we can improve data collection for adopted children, as long as we don't force parents to divulge information that they may not want to divulge. What's also important is that we continue to look at the education of these children in the round, and that sometimes does mean that we need to work across departments, in local education authorities, specifically with social services, so that there is a greater understanding in how best we can support individual children's needs. The PDG looked-after children element, as I said, this year is worth £4.5 million. That's administered at a regional level, and we continue to work with our regional consortia to ensure that that money, those resources, are deployed to best effect. I thought what was striking from the event that both Dawn and I, and other Assembly Members, attended this afternoon was that many of the things that they're asking for actually do not require additional resources. It is about changing the mindset in some of our schools to ensure that there is an atmosphere that responds appropriately to children who are adopted. So, for instance, when a child who has experienced trauma, or issues around attachment, the teachers, within themselves, know what is the appropriate way to support that child. And that's about then ongoing professional learning development as well as changes in our initial teacher education provision.
Welsh: Wel, fel y dywedais, Mark, mae'r drws ar agor, a buaswn yn croesawu trafodaeth barhaus ynglŷn â sut y gallwn wella'r gwaith o gasglu data ar gyfer plant mabwysiedig, ar yr amod nad ydym yn gorfodi rhieni i ddatgelu gwybodaeth nad ydynt yn awyddus i'w datgelu. Mae'n bwysig hefyd ein bod yn parhau i ystyried addysg y plant hyn yn ei chyfanrwydd, ac mae hynny weithiau'n golygu bod angen inni weithio ar draws adrannau, mewn awdurdodau addysg lleol, gyda gwasanaethau cymdeithasol yn benodol, er mwyn sicrhau gwell dealltwriaeth o'r ffordd orau o gefnogi anghenion plant unigol. Mae elfen plant sy'n derbyn gofal y grant datblygu disgyblion, fel y dywedais, yn werth £4.5 miliwn eleni. Fe'i gweinyddir ar lefel ranbarthol, ac rydym yn parhau i weithio gyda'n consortia rhanbarthol i sicrhau bod yr arian hwnnw, yr adnoddau hynny, yn cael eu defnyddio i sicrhau'r effaith orau. Credaf mai'r hyn a oedd yn nodedig yn y digwyddiad a fynychwyd gan Dawn a minnau, ac Aelodau eraill o'r Cynulliad, y prynhawn yma oedd nad oes angen adnoddau ychwanegol ar nifer o'r pethau y maent yn gofyn amdanynt. Mae'n ymwneud â newid y meddylfryd yn rhai o'n hysgolion er mwyn sicrhau bod yno awyrgylch sy'n ymateb yn briodol i blant mabwysiedig. Felly, er enghraifft, pan fydd plentyn sydd wedi dioddef trawma, neu broblemau'n ymwneud ag ymlyniad, fod yr athrawon yn gwybod beth yw'r ffordd briodol o gefnogi'r plentyn hwnnw. Ac mae hynny'n ymwneud â datblygu dysgu proffesiynol parhaus, yn ogystal â newidiadau yn ein darpariaeth addysg gychwynnol i athrawon.
English: Welsh Government delivers programmes to assist individuals to upskill while in work. We're committed to delivering 100,000 apprenticeships this Assembly term, and we also support employers to upskill their workforce via our Flexible Skills Programme.
Welsh: Mae Llywodraeth Cymru yn darparu rhaglenni i gynorthwyo unigolion i uwchsgilio pan fyddant mewn gwaith. Rydym wedi ymrwymo i ddarparu 100,000 o brentisiaethau yn ystod tymor y Cynulliad hwn, ac rydym hefyd yn cynorthwyo cyflogwyr i uwchsgilio eu gweithlu drwy ein Rhaglen Sgiliau Hyblyg.
English: This morning, with the Economy, Infrastructure and Skills Committee, I visited The Number Hub, which is a small business in Taff's Well, and they were talking very much about advances in automation and technological change. What specific actions will the Welsh Government be taking to prepare for the jobs of the future, but particularly focusing on the skills needed in the small firms sector and the kind of jobs that people might want to go into in small and medium-sized enterprises in that sector in the future? What changes are you anticipating, and how will adults and learners be prepared for those jobs?
Welsh: Y bore yma, gyda Phwyllgor yr Economi, Seilwaith a Sgiliau, bûm yn ymweld â The Number Hub, sef busnes bach yn Ffynnon Taf, ac roedd ganddynt lawer i'w ddweud am ddatblygiadau mewn awtomatiaeth a newid technolegol. Pa gamau penodol y bydd Llywodraeth Cymru yn eu cymryd i baratoi ar gyfer swyddi'r dyfodol, ond gan ganolbwyntio'n benodol ar y sgiliau sydd eu hangen yn y sector cwmnïau bach a'r math o swyddi y gallai pobl fod yn awyddus i'w cael mewn mentrau bach a chanolig yn y sector hwnnw yn y dyfodol? Pa newidiadau rydych yn eu rhagweld, a sut y mae paratoi oedolion a dysgwyr ar gyfer y swyddi hynny?
English: Well, I think the great benefit and advantage that small businesses have is that they can move much, much quicker than big businesses. So, that is the advantage they have in a rapidly changing situation. So, I think it's really important that they take advantage of that ability - perhaps the really big companies find it more difficult to turn supertankers around. So, being responsive to those digital innovations, I think, is really important. What we can do is we can give skills support now already. We've got this Flexible Skills Programme. But I think the other thing that I'm really keen to see develop is this pilot programme that we're going to be developing, where we have individual learning accounts to make sure that we're filling those skills gaps that some of those SMEs may find. I've been speaking to a large company this morning, who were telling me that they are already finding difficulty in recruiting people with digital and automotive skills. And that conversation about how flexible we can be, how fast we can be in reorganising things - . I think our Working Wales programme will give us opportunities from next year to respond much more quickly and tailor things around the individuals, but also will make sure that we have that really close dialogue with people, with SMEs in particular, but also with the large companies in Wales.
Welsh: Wel, credaf mai'r fantais fawr sydd gan fusnesau bach yw y gallant symud yn llawer iawn cyflymach na busnesau mawr. Felly, dyna'r fantais sydd ganddynt mewn sefyllfa sy'n newid yn gyflym. Felly, credaf ei bod yn bwysig iawn eu bod yn manteisio ar y gallu hwnnw - efallai y bydd cwmnïau mawr iawn yn ei chael hi'n anos troi'r llongau enfawr hyn o gwmpas. Felly, credaf ei bod yn bwysig iawn bod yn ymatebol i'r datblygiadau digidol hynny. Gallwn roi cymorth sgiliau eisoes. Mae gennym y Rhaglen Sgiliau Hyblyg. Ond credaf mai'r peth arall rwy'n awyddus iawn i'w weld yn datblygu yw'r rhaglen beilot y byddwn yn ei datblygu, lle mae gennym gyfrifon dysgu unigol i sicrhau ein bod yn llenwi'r bylchau sgiliau y gallai rhai o'r busnesau bach a chanolig hynny eu hwynebu. Bûm yn siarad â chwmni mawr y bore yma, ac roeddent yn dweud wrthyf eu bod eisoes yn ei chael hi'n anodd recriwtio pobl â sgiliau digidol a modurol. Ac mae'r sgwrs honno ynglŷn â pha mor hyblyg y gallwn fod, pa mor gyflym y gallwn ad-drefnu pethau - . Credaf y bydd ein rhaglen Cymru'n Gweithio yn rhoi cyfleoedd inni o'r flwyddyn nesaf ymlaen i ymateb yn llawer cyflymach ac i addasu pethau ar gyfer yr unigolion, ond bydd hefyd yn sicrhau ein bod yn cael y drafodaeth agos iawn honno gyda phobl, gyda busnesau bach a chanolig yn arbennig, ond hefyd gyda'r cwmnïau mawr yng Nghymru.